ᱦᱚᱲ ᱦᱚᱯᱚᱱ ᱨᱮᱱ ᱯᱮᱲᱟ

ᱦᱚᱲ ᱦᱚᱯᱚᱱ ᱨᱮᱱ ᱯᱮᱲᱟ ᱫᱚ ᱥᱟᱱᱛᱟᱲᱤ ᱯᱟᱹᱨᱥᱤ ᱨᱮᱭᱟᱜ ᱯᱩᱭᱞᱩ ᱯᱟᱛᱷᱟᱢ ᱠᱟᱱᱟ᱾ ᱱᱚᱣᱟ ᱫᱚ ᱑᱘᱙᱐ ᱥᱮᱨᱢᱟ ᱨᱮ ᱩᱱᱚᱠᱛᱚ ᱵᱤᱦᱟᱨ (ᱱᱤᱛ ᱡᱷᱟᱨᱠᱷᱚᱸᱰ) ᱨᱮᱭᱟᱜ ᱵᱮᱱᱟᱜᱟᱹᱨᱤᱭᱟᱹ ᱢᱤᱥᱚᱱ ᱯᱨᱮᱥ ᱠᱷᱚᱱ ᱯᱟᱨᱥᱟᱞᱚᱜ ᱠᱟᱱ ᱛᱟᱸᱦᱮᱠᱟᱱᱟ᱾

ᱯᱟᱛᱷᱟᱢ ᱨᱮᱭᱟᱜ ᱢᱩᱬ ᱡᱚᱥ ᱫᱚ ᱛᱟᱸᱦᱮ ᱠᱟᱱᱟ ᱥᱟᱱᱛᱟᱲ ᱠᱚ ᱢᱩᱸᱫᱽ ᱨᱮ ᱤᱥᱟᱹᱭ ᱫᱷᱚᱨᱚᱢ ᱯᱟᱥᱱᱟᱣ᱾ ᱛᱚᱵᱮ ᱥᱟᱶ ᱥᱟᱶᱛᱮ ᱥᱟᱶᱦᱮᱫ ᱨᱮᱭᱟᱜ ᱫᱟᱢᱟᱱ ᱦᱤᱸᱥ ᱠᱚᱦᱚᱸ ᱩᱪᱷᱟᱹᱱᱚᱜ ᱠᱟᱱ ᱛᱟᱸᱦᱮᱱᱟ᱾ ᱥᱟᱱᱛᱟᱲ ᱠᱚ ᱢᱩᱸᱫᱽ ᱪᱚᱞ ᱢᱮᱱᱟᱜ ᱥᱮᱨᱮᱧ, ᱚᱱᱚᱬᱦᱮᱸ, ᱠᱟᱹᱦᱟᱱᱤ ᱮᱢᱟᱱ ᱠᱚ ᱛᱩᱢᱟᱹᱞ ᱠᱟᱛᱮ ᱱᱚᱣᱟ ᱯᱟᱛᱷᱟᱢ ᱨᱮ ᱯᱟᱨᱥᱟᱞᱚᱜ ᱠᱟᱱ ᱛᱟᱸᱦᱮᱱᱟ᱾ ᱱᱚᱣᱟ ᱨᱮ ᱢᱤᱥᱚᱱᱟᱨᱤ ᱠᱚ ᱥᱟᱶᱛᱮ ᱟᱭᱢᱟ ᱥᱟᱱᱛᱟᱲ ᱚᱱᱚᱞᱤᱭᱟᱹ ᱠᱚᱦᱚᱸ ᱠᱚ ᱚᱞᱮᱫ ᱠᱟᱱ ᱛᱟᱸᱦᱮᱠᱟᱱᱟ᱾

ᱮᱱᱮᱢ
ᱥᱟᱱᱛᱟᱲᱤ ᱯᱟᱹᱨᱥᱤ ᱛᱮ ᱯᱟᱨᱥᱟᱞ ᱟᱠᱟᱱ ᱱᱚᱣᱟ ᱜᱮ ᱯᱩᱭᱞᱩ ᱯᱟᱛᱷᱟᱢ ᱠᱟᱱᱟ᱾ ᱫᱷᱚᱨᱚᱢ ᱨᱮᱭᱟᱜ ᱠᱟᱛᱷᱟ ᱯᱟᱨᱥᱟᱞᱚᱜ ᱠᱟᱱ ᱛᱟᱸᱦᱮᱱ ᱨᱮᱦᱚᱸ ᱥᱟᱱᱛᱟᱲᱤ ᱥᱟᱶᱦᱮᱫ ᱨᱮᱭᱟᱜ ᱟᱹᱰᱤ ᱫᱟᱢᱟᱱ ᱦᱤᱸᱥ ᱠᱚᱦᱚᱸ ᱱᱚᱣᱟ ᱛᱟᱞᱟ ᱛᱮ ᱯᱟᱨᱥᱟᱞᱚᱜ ᱠᱟᱱ ᱛᱟᱦᱮᱱᱟ᱾ ᱚᱱᱟ ᱞᱮᱠᱟᱛᱮ ᱥᱟᱱᱛᱟᱲᱤ ᱥᱟᱶᱦᱮᱫ ᱟᱨ ᱱᱟᱜᱟᱢ ᱨᱮ ᱱᱚᱣᱟ ᱨᱮᱭᱟᱜ ᱟᱹᱰᱤᱜᱟᱱ ᱮᱱᱮᱢ ᱢᱮᱱᱟᱜᱼᱟ᱾

ᱥᱟᱥᱟᱯᱲᱟᱣᱤᱡ
 ᱨᱮᱵᱷᱟᱨᱮᱱᱴ ᱮᱞ.ᱳ. ᱥᱠᱨᱮᱯᱷᱨᱩᱰ
 ᱨᱮᱵᱷᱟᱨᱮᱱᱴ ᱯᱤ.ᱳ. ᱵᱳᱰᱤᱝ

ᱦᱟᱹᱯᱤᱫ
ᱯᱤ.ᱳ. ᱵᱳᱰᱤᱝ ᱵᱟᱭᱵᱮᱞ ᱛᱚᱨᱡᱚᱢᱟ ᱠᱟᱹᱢᱤᱨᱮᱭ ᱞᱟᱜᱟᱣ ᱮᱱ ᱠᱷᱟᱱ ᱩᱱᱤ ᱦᱚᱛᱮᱛᱮ ᱯᱟᱛᱷᱟᱢ ᱪᱟᱪᱞᱟᱣ ᱫᱚ ᱟᱸᱴ ᱤᱫᱤᱭᱮᱱᱟ᱾ ᱚᱱᱟᱛᱮ ᱞᱮᱛᱟᱲ ᱪᱟᱞᱟᱣ ᱛᱟᱭᱚᱢ ᱑᱙᱐᱔ ᱥᱮᱨᱢᱟ ᱨᱮᱭᱟᱜ ᱚᱠᱴᱚᱵᱚᱨ ᱪᱟᱸᱫᱚ ᱨᱮ ᱱᱚᱣᱟ ᱯᱟᱛᱷᱟᱢ ᱫᱚ ᱦᱟᱹᱯᱤᱫ ᱮᱱᱟ᱾

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱯᱟᱛᱷᱟᱢ
ᱛᱷᱚᱠ: ᱥᱟᱱᱛᱟᱲᱤ ᱯᱟᱛᱷᱟᱢ
ᱛᱷᱚᱠ: ᱮᱛᱚᱦᱚᱵ ᱨᱮᱭᱟᱜ ᱯᱟᱛᱷᱟᱢ
ᱛᱷᱚᱠ: ᱢᱤᱥᱚᱱᱟᱨᱤ ᱠᱚ ᱦᱚᱛᱮᱛᱮ ᱥᱟᱯᱲᱟᱣ ᱥᱟᱱᱛᱟᱲᱤ ᱯᱟᱛᱷᱟᱢ
ᱛᱷᱚᱠ:ᱨᱳᱢᱟᱱ ᱪᱤᱠᱤ ᱛᱮ ᱯᱟᱨᱥᱟᱞ ᱥᱟᱱᱛᱟᱲᱤ ᱯᱟᱛᱷᱟᱢ
ᱛᱷᱚᱠ:᱑᱘᱙᱐ ᱨᱮ ᱮᱦᱚᱵ ᱟᱠᱟᱱ ᱥᱟᱱᱛᱟᱲᱤ ᱯᱟᱛᱷᱟᱢ